Framtíðardraumar í biðstöðu - óeirði í Keníu valda upplausn í samfélaginu Alþjóðasamtök Barnaheilla sinna hjálparstarfi í Kenía vegna átakanna sem þar brutust út í kjölfar forsetakosninganna í desember sl. . Mercy , 13 ára stúlka í Nakuru er ein þeirra , en hún ásamt fjölskyldu sinni þurfti að flýja heimili sitt og dvelur nú í flóttamannabúðum á leikvangi í Nakuru . Mercy á fimm bræður og fjórar systur en ekki komust öll þeirra á leikvanginn með fjölskyldunni . Tveir bræður Mercy eru í öðrum flóttamannabúðum . , Bræður mínir vissu ekki hvenær við kæmumst í flóttamannabúðirnar í Nakuru svo þeir fóru annarsstaðar í skjól . Ég þekki marga frá þorpinu okkar hér í þessum flóttamannabúðum . Allir vinir mínir og kennarar þurftu að flýja þorpið okkar ” , segir Mercy sorgmædd á svip . Heimabær Mercy er eitt af þeim svæðum sem eru hvað verst úti vegna átaka þjóðarættbálka . ,, Þegar slagsmálin hófust flúðum við heimilið okkar , og gistum í kirkju . Það var aragrúi fólks í kirkjunni , sem öll földu sig frá látunum . Ég var mjög hrædd . Við vorum þar í nokkra daga áður en við komum hingað til Nakuru . Það var kveikt í húsinu okkar og við gátum því einungis tekið með okkur það sem við gátum borið ” útskýrir Mercy þegar hún er spurð út í flutningana . ,, Mér finnst gaman að læra og sakna skólans míns . Uppáhaldsfögin mín eru Kiswhili og vísindi . Þegar ég verð stór vil ég verða læknir . Mér er alveg sama hvar er ég er , ég vil bara halda áfram í skóla ” segir Mercy um leið og hún lítur yfir leikvanginn og þann fjölda fólks sem þangað hefur flúið .